เงินบาทปรับตัวในกรอบแคบ รอความชัดเจนปัจจัยต่างประเทศ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....วารุณี สิทธิถาวร
ในช่วงต้นสัปดาห์ (31 พ.ค.4 มิ.ย.) เงินบาทเปิดตลาดที่ระดับ 32.52 บาทต่อเหรียญสหรัฐ ในวันทำการแรกของสัปดาห์ โดยปรับแข็งค่าขึ้นจาก 32.57 บาทต่อเหรียญสหรัฐ ในช่วงปลายสัปดาห์ โดยเคลื่อนไหวในทิศทางเดียวกับค่าเงินภูมิภาคเริ่มปรับแข็งค่าขึ้น นำโดยเงินริงกิตและเงินรูเปียห์ โดยมีแรงหนุนจากการฟื้นตัวขึ้นของตลาดหุ้นภูมิภาค เช่นเดียวกับตลาดหุ้นไทยที่ปรับตัวขึ้นไปปิดในแดนบวกในวันทำการแรกของสัปดาห์ หนุนให้เงินบาทแข็งค่าแตะระดับ 32.48 บาทต่อเหรียญสหรัฐ
อย่างไรก็ดี ภาวะการลงทุนในช่วงนี้ยังคงเป็นไปอย่างระมัดระวังเนื่องจากความกังวลต่อปัญหาหนี้สินในยุโรปที่พุ่งขึ้นหลังจากที่สถาบันจัดอันดับความน่าเชื่อถือ ฟิทช์ เรทติ้งส์ มีการปรับลดอันดับความน่าเชื่อถือของสเปนลง 1 ขั้นสู่ระดับ AA+ โดยระบุว่าการฟื้นตัวทางเศรษฐกิจของสเปนย่ำแย่กว่าที่รัฐบาลคาดไว้ และคาดว่าเศรษฐกิจจะชะลอตัวอย่างมากในช่วง 23 ปีข้างหน้า อันเป็นผลจากมาตรการรัดเข็มขัดของทางการ
ขณะเดียวกัน ปัญหาความขัดแย้งระหว่างเกาหลีเหนือและเกาหลีใต้ ยังคงเป็นปัจจัยกดดันภาวะการลงทุนในตลาดหุ้น โดยความกังวลต่อปัจจัยต่างๆ ที่เกิดขึ้นในช่วงนี้ ทำให้นักลงทุนยังลังเลใจในการเข้าลงทุนในสินทรัพย์เสี่ยง และยังคงเพิ่มน้ำหนักในการถือครองเงินเหรียญสหรัฐ ส่งผลให้ค่าเงินภูมิภาคเริ่มปรับตัวในทิศทางอ่อนค่า
โดยเงินบาทอ่อนค่าสู่ระดับ 32.51 บาทต่อเหรียญสหรัฐ และร่วงลงแตะระดับ 32.56 บาทต่อเหรียญสหรัฐ ในช่วงบ่ายวันอังคาร ตามการร่วงลงของตลาดหุ้น ที่ได้รับแรงกดดันจากความวิตกที่ว่าปัญหาหนี้สินของยุโรปอาจลุกลามไปสู่ภาคธนาคาร หลังธนาคารกลางยุโรป (อีซีบี) ประกาศเตือนว่าธนาคารในยูโรโซนอาจเผชิญหนี้สูญ “ระลอกสอง” มูลค่าราว 1.95 แสนล้านยูโร ในช่วง 18 เดือนข้างหน้า และปัจจัยลบหลังทางการจีนรายงานตัวเลขดัชนีฝ่ายจัดซื้อ (PMI) ปรับตัวลงทำให้นักลงทุนเริ่มมีความกังวลต่อการชะลอตัวของเศรษฐกิจจีนที่อาจส่งผลกระทบต่อการฟื้นตัวของเศรษฐกิจโลก ส่งผลให้ นักลงทุนยังคงปรับลดการลงทุนในสินทรัพย์ภูมิภาค
ในช่วงปลายสัปดาห์ เงินบาทยังคงปรับตัวในกรอบที่อ่อนค่าลง โดยอยู่ที่ 32.57 บาทต่อเหรียญสหรัฐ ในช่วงเช้าวันพุธ โดยมีแนวโน้มอ่อนค่าลงตามสกุลเงินอื่นๆ ในภูมิภาค เนื่องจากความต้องการเงินเหรียญสหรัฐยังคงเพิ่มสูงขึ้นจากความกังวลต่อการขยายตัวของเศรษฐกิจในยูโรโซน และความกังวลเพิ่มเติมหลังข้อมูลภาคการผลิตของจีนออกมาต่ำกว่าคาด ซึ่งหนุนให้เงินเหรียญสหรัฐปรับแข็งค่าใกล้ระดับสูงสุดในรอบ 15 เดือนเทียบตะกร้าสกุลเงิน ส่งผลให้เงินบาทอ่อนค่าลงแตะระดับ 32.59 บาทต่อเหรียญสหรัฐ ในช่วงกลางสัปดาห์ ท่ามกลางปริมาณการทำธุรกรรมที่ไม่มากนัก
ช่วงบ่ายวันพุธ คณะกรรมการนโยบายการเงิน (กนง.) มีมติคงอัตราดอกเบี้ยที่ 1.25% ต่อไป โดยระบุว่าเศรษฐกิจไทยเติบโตมากกว่าคาดในช่วงไตรมาสแรก แต่เริ่มชะลอลงในเดือน เม.ย. ส่วนหนึ่งเป็นผลกระทบจากสถานการณ์การเมือง ขณะที่ปัญหาเศรษฐกิจการเงินของยุโรปและสถานการณ์การเมืองในประเทศยังเป็นปัจจัยเสี่ยงต่อการขยายตัวของเศรษฐกิจไทย จึงยังคงอัตราดอกเบี้ยเพื่อรอประเมินผลกระทบที่เกิดขึ้น แต่พร้อมพิจารณาขึ้นอัตราดอกเบี้ย หากปัจจัยการเมืองและปัญหาเศรษฐกิจยุโรปคลี่คลายลง
อย่างไรก็ดี แรงขายของนักลงทุนต่างชาติที่เริ่มชะลอลงประกอบกับตัวเลขเศรษฐกิจสหรัฐที่ออกมาดี ทั้งในส่วนของตัวเลขการจ้างงานภาคเอกชน ยอดคำสั่งซื้อโรงงานและดัชนีกิจกรรมภาคบริการที่บ่งชี้ว่าเศรษฐกิจสหรัฐกำลังปรับตัวดีขึ้น ช่วยหนุนความต้องการสินทรัพย์เสี่ยงในช่วงปลายสัปดาห์ เห็นได้จากการฟื้นตัวขึ้นของตลาดหุ้นเอเชีย เช่นเดียวกับตลาดหุ้นไทยที่ปรับตัวขึ้นอย่างต่อเนื่อง ขึ้นเหนือระดับ 760 และช่วยหนุนให้เงินบาทปรับแข็งค่าสู่ระดับ 32.55 บาทต่อเหรียญสหรัฐ และทรงตัวใกล้ระดับ 32.57 บาทต่อเหรียญสหรัฐ ในช่วงปลายสัปดาห์ เนื่องจากเทรดเดอร์รอดูตัวเลขการจ้างงานของสหรัฐที่จะประกาศออกมาในช่วงค่ำวันศุกร์ โดยการคาดการณ์ส่วนใหญ่มองว่าการ จ้างงานจะเพิ่มขึ้นกว่า 500,000 ตำแหน่ง แต่หลังตัวเลขการจ้างงานภาคเอกชนที่ประกาศในช่วงก่อนหน้าออกมาในเกณฑ์ดีทำให้เริ่มมีการคาดการณ์ว่าอาจเพิ่มสูงถึง 600,0000 ตำแหน่ง ซึ่งหากข้อมูลออกมาดีจะ หนุนการคาดการณ์ที่ว่า ธนาคารกลางสหรัฐฯ (เฟด) จะปรับขึ้นอัตราดอกเบี้ยเป็นที่แรก (ในภาวะที่ธนาคารกลางญี่ปุ่น (บีโอจี) ยังต้องจัดการกับปัญหาเงินฝืดในประเทศและธนาคารกลางยุโรป (อีซีบี) ยังต้องให้ความสำคัญกับการแก้ไขปัญหาหนี้สินของประเทศสมาชิก) และอาจเป็นปัจจัยที่หนุนให้เงินเหรียญสหรัฐฯ ยังคงปรับตัวในทิศทางขาขึ้นต่อไป
สัปดาห์นี้ (711 มิ.ย. 2553) สายงานธุรกิจตลาดทุนมองว่า สัปดาห์นี้เงินบาทยังคงปรับตัวในกรอบที่อ่อนค่า โดยมีกรอบการเคลื่อนไหวใกล้เคียงกับสัปดาห์ที่ผ่านมาในช่วง 32.4032.65 บาทต่อเหรียญสหรัฐ เนื่องจากยังไม่มีปัจจัยใหม่ๆ เข้ามาชี้นำตลาด อีกทั้งภาวะการลงทุนในตลาดการเงินที่ยังคงถูกกดดันจากปัจจัยลบเดิมๆ แม้ว่าข้อมูลเศรษฐกิจสหรัฐในช่วงนี้จะออกมาในเชิงบวกเป็นส่วนใหญ่ แต่ยังไม่มีน้ำหนักพอที่จะหนุนความต้องการสินทรัพย์เสี่ยงให้ปรับตัวสูงขึ้น เนื่องจากตลาดยังมีความวิตกต่อปัญหาหนี้สินในยุโรปที่อาจลุกลามไปสู่ภาคธนาคาร และแนวโน้มการชะลอตัวลงของเศรษฐกิจยุโรปและเศรษฐกิจจีนหลังเริ่มมีการส่งสัญญาณจากเจ้าหน้าที่ถึงความจำเป็นในการปรับขึ้นอัตราดอกเบี้ยของจีน ทำให้ตลาดการเงินในช่วงสัปดาห์นี้ยังมีแนวโน้มปรับตัวผันผวน อย่างไรก็ดี หากพิจารณาภาวะการลงทุนในตลาดหุ้นไทย เรามองว่า แรงขายของนักลงทุนต่างชาติที่เริ่มชะลอลงจะช่วยให้แนวโน้มขาลงของตลาดหุ้นไทยเป็นไปอย่างจำกัด และทำให้เงินบาทไม่อ่อนค่าลงมากนักในช่วงสัปดาห์นี้